Nauðsynlegt er að stjórnvöld auki áherslu á menntun heilbrigðisstarfsmanna en ekki síður að halda menntuðum heilbrigðisstarfsmönnum í störfum . Ef stefnt er að breyta læknanáminu og fjölga nemendum úr 48 í 60 á næstu árum þá þarf heilbrigðiskerfið að eiga möguleika á að mæta þeirra fjölgun . Þetta segir Kristján Erlendsson , læknir og kennslustjóri læknadeilar háskóla Íslands , í grein í nýjasta tölublaði Læknablaðsins . Hann skorar á stjórnvöld að fara í átak í að byggja upp menntavæna innviði í heilbrigðiskerfinu og vísar hann jafnframt til skýrslu frá Alþjóðaheilbrigðismálastofnun sem greinir því að 18 milljónir heilbrigðisstarfsmanna muni vanta á heimsvísu árið 2030 . Kristján bendir enn fremur á í grein sinni að samkvæmt Mckinsey skýrslunni frá árinu 2016 , sem gerð var að beiðni fjárlaganefndar Alþingis , sé íslenska heilbrigðiskerfið nú þegar alvarlega undirmannað og ef ekkert verði að gert þá muni það bitna á þróun og gæðum heilbrigðisþjónustunnar . Þess megi nú þegar sjá merki . Auglýsing Ísland langt á eftir Norðurlöndunum Í grein Kristjáns kemur fram að fyrir menntun læknanema þurfi góða samvinnu við heilbrigðisstofnanir fyrir klíníska menntun , en þar hafi Ísland setið eftir í samanburði við hin Norðurlöndin sem og Bandaríkin og Bretland . Í dag sé fjármagn til menntunar og vísinda á Landspítalanum undir 1 prósent af heildarkostnað spítalans . Í Vísindastefnu spítalans frá 2007 var stefnt að sú tala væri 3 prósent sem er þó vel undir stefnu Norðurlandanna í þessu málum en þar var talan 6 prósent árið 2007 . Kristján bendir á að lítið fjármagn og aukið þjónustuálagi sem og fjölgun nemenda hljóti að fylgja hnignun í menntun og vísindum . Fram kemur í umsögn Landspítalans um þingsályktunartillögu um fjármálaætlun 2019 til 2023 frá 3. maí síðastliðnum að Landspítalinn óski eftir talsvert meira fjármagni en þingsályktunartillagan geri ráð fyrir . Í umsögninni kemur meðal annars fram ósk um fjármagn til að viðhalda og byggja upp vísindastarf og til að sinna fjölgun nemenda í heilbrigðisvísindum . En fram kemur að mat Landspítalans á uppsafnaðri viðbótarfjárþörf til að sinna þeim tveimur verkefnum til næstu þurfi 893 milljónum króna árið 2018 en alls 12.788 milljónir uppsafnað til að standa undir 5 ára áætlun . Hlutfall fjármagns til mennta - og vísindastarfs mun ekki hækka Samkvæmt nýja fjárlagafrumvarpinu verða framlög ríkisins til reksturs Landspítalans á næsta ári 71,3 milljarðar króna eða 65,4 milljarðar að teknu tilliti til sértekjuáætlunar , samanborið við 61,8 milljarða að teknu tilliti til sértekna árið 2018 . Í samtali við Kjarninn segir Anna Sigrún Baldursdóttur , aðstoðarmaður Páll Matthíassonar forstjóra Landspítalans , að ekki sé gert ráð fyrir auknu fjármagni til mennta - og vísindastarfs innan Landspítalans í nýja fjárlagafrumvarpinu . Landspítalinn hafi ítrekað á hverju ári óskað eftir auknu fjármagni til mennta - og vísindastarfs og muni gera það áfram . Hún tekur fram að Landspítalinn sé nú þegar búin að koma með athugasemdir við frumvarpið . Hlutfall fjármagns til mennta - og vísinda innan Landspítalans muni því ekki hækka úr undir 1 prósent á næsta ári þó fjölgun hjúkrunarfræðinema sem og læknanema liggi fyrir . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .